Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 477/11/8811	Trebišov, 21.11.2013
EEČ : 2-69-643-2013

U Z N E S E N I E

Trestná vec:	obvinená XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Trebišov
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trebišov zo dňa 25.8.2011, spisová značka 2 Pv 477/11/8811, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Trebišov zo dňa 25.8.2011, spisová značka 2 Pv 477/11/8811, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
25 mesiacov
Odôvodnenie:
	Uznesením prokurátora Okresnej prokuratúry v Trebišove sp. zn. 2 Pv 477/11  z 25.08.2011, právoplatného 03.09.2011 bolo trestné stíhanie proti obv. XXXXX, stíhanej pre prečin úverového podvodu podľa § 222 ods. 1 Tr. zák. podmienečne zastavené a bola jej stanovená skúšobná doba v trvaní 25 mesiacov. Skúšobná doba uplynula dňa 03.10.2013. 

Taktiež jej bolo v zmysle § 216 ods. 3 Tr. por. uložené, aby v priebehu skúšobnej doby uhradila celkovú škodu vo výške 936,- €. Z listu XXXXX XXXXX, doručeného tunajšej prokuratúre dňa 15.11.2013 vyplýva, že obvinená XXXXX uhradila škodu vo výške 936,- €. 

	Podľa § 217 ods. 1 Tr. poriadku bolo zisťované, či sa obvinená XXXXX v skúšobnej dobe osvedčila, pričom bolo zistené, že z miesta bydliska je hodnotená dobre a v skúšobnej dobe podmienečného zastavenia trestného stíhania nebola odsúdený za trestný čin, čo je zrejmé z odpisu z registra trestov. 

	Keďže u obv. XXXXX boli splnené podmienky, prokurátor uznesením rozhodol o osvedčení s tým, že právoplatnosťou uvedeného rozhodnutia nastávajú účinky zastavenia trestného stíhania v zmysle § 9 ods. 1 písm. e  Tr. poriadku. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Bók
prokurátor